**Pályázati felhívás**

**a Károli Gáspár Református Egyetem keretei között végzett**

**sporttevékenységért járó ösztöndíjra**

**2016/2017. tanév tavaszi félév**

1. **Kik pályázhatnak:**

A pályázati felhívás azoknak a Károli Gáspár Református Egyetemmel (a továbbiakban: Egyetem) aktív hallgatói jogviszonnyal rendelkező, nappali munkarendű hallgatóknak szól, **akik egyetemi keretek között, a tanulmányi követelmények teljesítése mellett aktívan versenyszerű sporttevékenységet végeztek**, és ezzel nagymértékben hozzájárultak a sportélet sikereihez és fejlődéséhez.

Sporttevékenységért járó ösztöndíjra jogosultak mindazok, akik a tantervi követelményeken túlmutató sporttevékenységet végeztek aktív félévük során, illetve rendelkeznek már legalább egy lezárt félévvel, emellett az alább felsorolt képzési szintek valamelyikén az Egyetemen teljes idejű képzésben vesznek részt:

* alapképzés,
* osztatlan képzés,
* mesterképzés,
* felsőoktatási szakképzés,
* doktori képzés.

Az intézményi sporttevékenységért járó ösztöndíj egy tanulmányi félévre (5 hónap) egyszeri alkalommal folyósított juttatás.

1. **Pályázathoz szükséges dokumentumok**
* **Kitöltött „Sporttevékenységért járó ösztöndíj pályázati adatlap”**
* **Indokolást tartalmazó levél** (Maximum 1 oldal terjedelmű, melyben felsorolja a hallgató az esetében beszámítható eredményeket. )
* **Kötelezően csatolandó igazolások** (A pályázathoz minden benne szereplő adatról igazolást kell mellékelni):
	+ Csapattagságot igazoló dokumentum (Sportiroda által kiállított)
	+ Edzéseken való részvételről szóló igazolás (csapatkapitány/edző által kiállított dokumentum)
	+ Sportrendezvényeken, az Egyetem képviseletében történő részvételt igazoló dokumentum
	+ Egyéb beszámítható eredményeket igazoló dokumentumok.

Pályázni csak érvényes, kitöltött pályázati adatlappal, illetve a megfelelő igazolások másolataival lehet. 3 hónapnál régebbi igazolásmásolatot nem áll módunkban elfogadni (kivéve: Sportrendezvényekről szóló igazolás másolata).

1. **Az elbírálás szempontjai, pályázat érvényessége, elbírálása:**

Az ösztöndíj minden esetben a megpályázott félévet megelőző félévben nyújtott sportéletbeli teljesítmény alapján kerülhet kiutalásra az alábbi szempontok alapján:

|  |
| --- |
|  **Kötelező feltételek:** |
| * A hallgató valamely egyetemi sportcsapat tagja
 |
| * A hallgató rendszeresen részt vesz az Egyetem által szervezett edzéseken
 |
| * A hallgató egyénileg vagy csapatban képviseli az Egyetemet egy vagy több, a Nemzetközi Egyetemi Sportszövetség (FISU), Magyar Egyetemi – Főiskolai Sportszövetség (MEFS), Budapesti Egyetemi – Főiskolai Sportszövetség (BEFS) vagy valamely magyarországi vagy külföldi felsőoktatási intézmény által szervezett sportrendezvényen.
 |
| * A hallgató az egyetemi sportszervezésben jelentős szerepet vállal.
 |
| * Nem kért a hallgató a pályázattal érintett tanulmányi félévben óralátogatás alóli felmentést, vagy egyéb kedvezményben nem részesült az egyetemi sporttevékenysége miatt.
 |
| **További beszámítható eredmények:**  |
| * Egyetemi csapat kapitánya.
 |
| * Rendszeresen részt vett az egyetemi liga mérkőzésein.
 |
| * Rendszeresen részt vett az egyetemi válogatott edzésein.
 |
| * Rendszeresen részt vett az egyetemi és szövetségi bajnokságokon.
 |

Csak azok a hallgatók részesülhetnek támogatásban, akik a jelentkezésüket határidőben, formai szempontból az előírásoknak megfelelően nyújtották be. A határidő után leadott pályázatok nem kerülnek elbírálásra.

A 2. pontban meghatározott dokumentumok csatolása kötelező, a csatolandó dokumentumok tekintetében hiánypótlásra a pályázat benyújtását követően nincs lehetőség. A pályázat a határidőre benyújtott dokumentumok szerint kerül elbírálásra.

1. **Pályázatok leadásának határideje, helye:**

Az ösztöndíj pályázat útján nyerhető el. A pályázati anyagot **2017. március 20-ig (hétfő)** kell eljuttatni az Egyetem **Rektori Hivatal**ába (1091 Budapest, Kálvin tér 9.) az Egyetem főtitkárának címezve.

A pályázat továbbításának módja:

* Postai úton (Főtitkár részére),
* Személyesen: zárt borítékban a Rektori Hivatal Titkárságán leadva (szintén a főtitkár részére).

Az Egyetem a személyes adatok védelméről szóló jogszabályok alapján jár el az adatkezelés során.

További információkat találhatnak a [www.kre.hu-](http://www.kre.hu-) n a *Hallgatóinknak* menüpont *Ösztöndíjak és egyéb hallgatói pályázatok* oldalon.

**Sporttevékenységért járó ösztöndíj pályázati adatlap**

**Hallgató adatai:**

|  |  |
| --- | --- |
| **Név:** |  |
| **Születési dátum:** |  |
| **Elérhetőség (tel., e-mail):** |  |
| **Oktatási azonosító:** |  |
| **Kar neve:** |  |
| **Képzés neve:** |  |
| **Felvétel éve:** |  |
| **Sportág:** |  |
| **Egyetemi sporttevékenység kezdete (dátum):**  |  |
| **Betöltött sportpozíció:**  |  |

|  |
| --- |
| Felhívjuk a pályázó figyelmét, hogy **a csatolandó dokumentumok tekintetében** **hiánypótlásra nincs lehetőség**, a pályázat a határidőre benyújtott dokumentumok szerint kerül elbírálásra! |
| **Kötelezően csatolandó dokumentumok** |
| **Ssz.** | **Dokumentum megnevezése** | **Dokumentum leírása** | **Megjegyzés** | **Csatolva** |
| **1.** | Indokolást tartalmazó levél | Tartalmazza a kötelező pályázati feltételek részletezését, az egyéb beszámítható eredményeket, egyéb – az ösztöndíj szempontjából lényeges – körülményeket, adatokat.  | Max. 1 oldal |  |
| **2.**  | Igazolások | Lásd: a pályázati felhívás 3. pontja - Pályázathoz szükséges dokumentumok |  |  |
| **További beszámítható eredmények - teendők:**1. Jelöljék aláhúzással az alábbi felsorolásból az Önökre vonatkozókat.
2. Az indokolást tartalmazó összefoglaló levélben fejtsék ki az elvégzett tevékenységeket és a megszerzett eredményeket.

3. A fentieket igazoló hivatalos dokumentum másolatának csatolása a pályázathoz.  |
| Egyetemi csapat kapitánya. |
| Egyetemi csapat edzője. |
| Részt vett/Helyezést ért el a Nemzetközi Egyetemi Sportszövetség (FISU) által szervezett sporteseményen. |
| Részt vett/Helyezést ért el Magyar Egyetemi – Főiskolai Sportszövetség (MEFS) által szervezett sporteseményen. |
| Részt vett/Helyezést ért el Budapesti Egyetemi – Főiskolai Sportszövetség (BEFS) által szervezett sporteseményen. |
| Részt vett/Helyezést ért el valamely magyarországi vagy külföldi felsőoktatási intézmény által szervezett sporteseményen. |
| Rendszeresen részt vett az egyetemi liga mérkőzésein. |
| Rendszeresen részt vett az egyetemi válogatott edzésein. |
| Rendszeresen részt vett az egyetemi és szövetségi bajnokságokon. |
| Egyéb:  |